Document ID: 32007R1298

UREDBA KOMISIJE (ES) št. 1298/2007
z dne 6. novembra 2007
o spremembi Uredbe (ES) št. 900/2007 zaradi razlikovanja med tretjimi državami in ozemljem držav članic Evropske unije, ki niso del carinskega območja Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov v sektorju sladkorja (1) in zlasti člena 40(1)(g) Uredbe,
ob upoštevanju naslednjega:
(1)
V skladu s členom 1 Uredbe Komisije (ES) št. 900/2007 z dne 27. julija 2007 o stalnem javnem razpisu do konca tržnega leta 2007/2008 za določitev izvoznih nadomestil za beli sladkor (2) se izvede stalni javni razpis za določitev povračil pri izvozu belega sladkorja pod oznako KN 1701 99 10 za vse destinacije z izjemo Andore, Gibraltarja, Ceute, Melille, Svetega sedeža (Vatikanska mestna država), Lihtenštajna, občin Livigno in Campione d'Italia, Heligolanda, Grenlandije, Ferskih otokov, območij Cipra, v katerih Vlada Republike Ciper ne izvaja učinkovitega nadzora, Albanije, Hrvaške, Bosne in Hercegovine, Srbije (3), Črne gore in Nekdanje jugoslovanske republike Makedonije.
(2)
Da se prepreči napačna razlaga položaja teh namembnih držav, je primerno razlikovati med tretjimi državami in ozemljem držav članic Evropske unije, ki niso del carinskega območja Skupnosti.
(3)
Uredbo (ES) št. 900/2007 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
V členu 1 Uredbe (ES) št. 900/2007 se odstavek 1 nadomesti z naslednjim:
„1. Izvede se stalni javni razpis za določitev izvoznih nadomestil za beli sladkor pod oznako KN 1701 99 10 za vse namembne države z izjemo
(a)
tretjih držav: Andore, Svetega sedeža (Vatikanska mestna država), Lihtenštajna, Albanije, Hrvaške, Bosne in Hercegovine, Nekdanje jugoslovanske republike Makedonije, Srbije (4) in Črne gore;
(b)
ozemlja držav članic Evropske unije, ki ne sestavljajo carinskega območja Skupnosti: Gibraltar, Ceuta, Melilla, občini Livigno in Campione d'Italia, Heligoland, Grenlandija, Ferski otoki in območja Republike Ciper, v katerih vlada Republike Ciper ne izvaja učinkovitega nadzora.
V obdobju veljavnosti tega stalnega razpisa iz prvega pododstavka se izvedejo delni razpisi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. novembra 2007

Labels: 18
3
17
5